**Η ΑΞΙΑ ΤΗΣ ΜΟΡΦΩΣΗΣ**

Η μόρφωση αποτελεί ένα αναφαίρετο δικαίωμα του ανθρώπου και είναι ένας βασικός παράγοντας, καθοριστικός για την πορεία της ζωής του και την εξέλιξή του. Οδηγεί στη γνώση, η οποία δεν περιορίζεται στον επαγγελματικό τομέα μόνο, αλλά συμβάλλει στη διαμόρφωση του ανθρώπου. Η μόρφωση και η Παιδεία σμιλεύουν τον εσωτερικό κόσμο και τη συνείδηση του ατόμου. Φέρνει σε επαφή και εξοικειώνει τον άνθρωπο με την πληροφορία και κατ’ επέκταση καλλιεργεί και τροφοδοτεί την επικοινωνία. Προωθεί και ενδυναμώνει τη σκέψη, την αναζήτηση, τη συλλογή νέων ιδεών και αντιλήψεων που οδηγούν την κοινωνία στην πρόοδο και την ανάπτυξη όλων των μελών της. Με τη μόρφωση αποκτάμε δεξιότητες, που είναι αναγκαίες για την προσαρμογή των απαιτήσεων στη ζωή. Η απόκτηση γνώσεων μιας πνευματικής χαράς αποτελεί προϋπόθεση της ευτυχίας. Επανατοποθετεί, ουσιαστικά τον άνθρωπο μέσα στο σύνολο ως αναπόσπαστο και δημιουργικό κομμάτι του.